
SAŽETAK POZIVA


Poziv na dostavu projektnih prijedloga
Ex situ sanacija lokacija odbačenog otpada u okoliš na otocima koje su onečišćene opasnim otpadom
(referentni broj: NPOO.C1.3.R2-I2.05) 


Izravna dodjela

Ministarstvo zaštite okoliša i zelene tranzicije

1. [bookmark: _Toc117678682]Predmet  i svrha (cilj) Poziva

Predmet ovog poziva je izravna dodjela bespovratnih sredstava Fondu za zaštitu okoliša i energetsku učinkovitost kao prijavitelju, za sanacije ex-situ metodom pet (5) lokacija odbačenog otpada u okoliš na otocima koje sadrže opasni otpad a čije se aktivnosti provode u razdoblju od 1. veljače 2020. do 30. lipnja 2026. 
Svrha poziva je saniranje lokacija odbačenog otpada u okoliš na otocima, koja sadrže opasni otpad, u skladu s Ciljem 11. Sanirati lokacije onečišćene otpadom Plana gospodarenja otpadom Republike Hrvatske za razdoblje 2023.-2028. odnosno Mjerom 13. Sanacija lokacija onečišćenih otpadom odbačenim u okoliš, kako bi se smanjile emisije stakleničkih plinova, onemogućilo onečišćenje podzemnih i površinskih voda štetnim tvarima te regeneriralo zemljište.
Ovim Pozivom se doprinosi postizanju ciljeva u okviru Ulaganja C1.3.R2-I2  Program sanacije zatvorenih odlagališta i lokacija onečišćenih opasnim otpadom iz NPOO 2021.-2026. 

2. Ukupna raspoloživa sredstva
Ukupan raspoloživ iznos bespovratnih sredstava za dodjelu iz NPOO-a u okviru ove izravne dodjele je 647.920,77 EUR.
3. Predviđeni intenzitet potpore
Iznos bespovratnih sredstava iz NPOO-a po ovom projektnom prijedlogu koji se može dodijeliti iznosi do 100,0000000% od ukupnog iznosa prihvatljivih troškova projekta.
4. Prihvatljivi prijavitelj i partneri
Prihvatljiv prijavitelj u sklopu ovog Poziva je Fond za zaštitu okoliša i energetsku učinkovitost. Prijavitelj provodi projekt u partnerstvu s jedinicama lokalne samouprave (JLS) na otocima na čijem području se nalaze lokacije odbačenog otpada u okoliš: 

1. Grad Korčula
2. Općina Vela Luka
3. Općina Lastovo
4. Grad Supetar

Uloga Prijavitelja, Fonda za zaštitu okoliša i energetsku učinkovitost i partnera, jedinca lokalne samouprave vezano uz gospodarenje otpadom utvrđena je člankom 10. Zakona o gospodarenju otpadom (NN 84/21, 142/23), koje a uključuje provedbu mjera gospodarenja otpadom što obuhvaća i mjere koje se provode na lokacijama na kojima se odlagao ili odbacivao otpad.

5. Prihvatljive aktivnosti

Prihvatljive aktivnosti u okviru poziva su sljedeće: 
[bookmark: _Hlk191893795]1.	Sanacija lokacija odbačenog otpada u okoliš 
Aktivnost obuhvaća sljedeće prihvatljive podaktivnosti:
a. izrada Plana uklanjanja otpada odbačenog u okoliš
b. izvođenje radova sanacije,
c. aktivnosti stručnog nadzora u skladu s Zakonom o gradnji (NN, br. 153/13, 20/17, 39/19, 125/19);
2.	Aktivnosti informiranja i vidljivosti. Napomena: aktivnosti Informiranja i vidljivosti je obvezna te je za njezinu provedbu korisnik dužan osigurati vlastita sredstva. 

[bookmark: _Hlk164861713]7. Geografska ograničenja 
Projekt se provodi na području Republike Hrvatske, u Splitsko-dalmatinskoj županiji, Gradu Supetru te u Dubrovačko-neretvanskoj županiji, Gradu Korčula i Općinama Vela Luka i Lastovo.

8. Administrativni podaci 
Projektni prijedlog treba biti popunjen i podnesen putem sustava eNPOO, koristeći obrasce koji su sastavni dio Poziva na dostavu projektnih prijedloga. Dokumentacija mora biti izrađena na hrvatskom jeziku i latiničnom pismu ili prevedena na hrvatski jezik i ovjerena od strane ovlaštenog sudskog tumača. Sva tražena dokumentacija koja zahtjeva potpis Prijavitelja ili Partnera ovjerena je pečatom i potpisom ovlaštene osobe za zastupanje.

Krajnji rok za dostavu projektnog prijedloga je 19.06.2026. godine do 12:00 sati.

Dostava (podnošenje) projektnog prijedloga dozvoljeno je najranije od 11.06.2026. u 12:00 sati.

